               EUROPSKA KOMISIJA
            Bruxelles, 7.10.2021.
            COM(2021) 618 final
            2021/0316(BUD)

            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Španjolske – EGF/2021/001 ES/País Vasco metal

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji za radnike koji su proglašeni viškom (EGF) utvrđena su Uredbom (EU) br. 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (FGF) i stavljanju izvan snage Uredbe (EU) br. 1309/2013
                  1
                (u daljnjem tekstu Uredba o EGF-u).

               2.Španjolska je 25. lipnja 2021. podnijela zahtjev za financijski doprinos iz EGF-a EGF/2021/001 ES/País Vasco metal, nakon što su radnici proglašeni viškom u gospodarskom sektoru razvrstanom u odjeljak 25 NACE-a Rev. 2 (Proizvodnja gotovih metalnih proizvoda, osim strojeva i opreme) u regiji País Vasco (ES21), regiji razine NUTS 2 u Španjolskoj.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2021/001 ES/País Vasco metal

                        Država članica

                        Španjolska

                        Predmetne regije (razina NUTS
                           2
                         2)

                        País Vasco (ES21)

                        Datum podnošenja zahtjeva

                        25. lipnja 2021.

                        Datum potvrde primitka zahtjeva

                        28. lipnja 2021.

                        Datum podnošenja zahtjeva za dodatne informacije

                        9. srpnja 2021.

                        Rok za dostavu dodatnih informacija

                        30. srpnja 2021.

                        Rok za dovršetak ocjenjivanja

                        8. listopada 2021.

                        Intervencijski kriterij

                        Članak 4. stavak 2. točka (b) Uredbe o EGF-u

                        Broj obuhvaćenih poduzeća

                        6

                        Sektor/sektori gospodarske djelatnosti

                        (odjeljak NACE-a Rev. 2)
                           3

                        Odjeljak 25. (Proizvodnja gotovih metalnih proizvoda, osim strojeva i opreme)

                        Referentno razdoblje (šest mjeseci):

                        2. lipnja 2020. – 2. prosinca 2020.

                        Broj otpuštanja tijekom referentnog razdoblja

                        491

                        Ukupan broj ciljanih korisnika

                        300

                        Proračun za usluge prilagođene potrebama (EUR)

                        1 384 950

                        Proračun za provedbu EGF-a
                           4
                         (EUR)

                        0 044 000

                        Ukupni proračun (EUR)

                        1 428 950

                        Doprinos iz EGF-a (85 %) (EUR)

                        1 214 607

               OCJENA ZAHTJEVA

               Postupak

               4.Španjolska je 25. lipnja 2021. podnijela zahtjev EGF/2021/001 ES/País Vasco metal u roku od 12 tjedana od datuma ispunjenja intervencijskih kriterija utvrđenih člankom 4. Uredbe o EGF-u
                  5
               . Komisija je 28. lipnja 2021. potvrdila primitak zahtjeva i 9. srpnja 2021. od Španjolske zatražila dodatne informacije. Te dodatne informacije dostavljene su u roku od 15 radnih dana od datuma podnošenja zahtjeva za dodatne informacije. Rok od 50 radnih dana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 8. listopada 2021.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 491 radnika koji su proglašeni viškom i koji su prestali obavljati svoju djelatnost u gospodarskom sektoru razvrstanom u odjeljak 25. NACE-a Rev. 2 (Proizvodnja gotovih metalnih proizvoda, osim strojeva i opreme), od čega se njih 192 odnosi na kolektivna otpuštanja o kojima su nadležna tijela obaviještena. Kolektivno otpuštanje odnosi se na ukupno 6 poduzeća
                  6
               . Sva su se otpuštanja dogodila u regiji País Vasco (ES21) razine NUTS 2.

               Intervencijski kriteriji

               6.Španjolska je podnijela zahtjev na temelju intervencijskih kriterija iz članka 4. stavka 2. točke (b) Uredbe o EGF-u kojima se propisuje prestanak djelatnosti za najmanje 200 radnika koji su proglašeni viškom u šestomjesečnom referentnom razdoblju u poduzećima koja posluju u istom gospodarskom sektoru definiranom u odjeljku NACE-a Rev. 2 i smještena su u jednoj regiji ili u dvjema susjednim regijama razine NUTS 2 u državi članici. U regiji País Vasco (ES21) razine NUTS 2 proglašen je viškom 491 radnik.

               7.Za ovaj je zahtjev šestomjesečno referentno razdoblje trajalo od 2. lipnja 2020. do 2. prosinca 2020.

               Izračun broja otpuštanja i prestanaka obavljanja djelatnosti

               8.U nastavku se navodi prestanak obavljanja djelatnosti radnika koji su proglašeni viškom u referentnom razdoblju:

               –ukupno 192 otpuštanja zabilježeno je od datuma na koji je poslodavac, u skladu s člankom 3. stavkom 1. Direktive Vijeća 98/59/EZ
                  7
               , u pisanom obliku obavijestio nadležno javno tijelo o planiranom kolektivnom otpuštanju. Prije nego što je Komisija dovršila svoju ocjenu, Španjolska je potvrdila da je tih 192 otpuštanja uistinu provedeno,

               –299 od datuma na koji je poslodavac obavijestio radnika o otpuštanju ili raskidu ugovora o radu.

               Prihvatljivi korisnici

               9.Ukupni broj prihvatljivih korisnika stoga je 491.

               Opis događanja koji su doveli do otpuštanja i prestanka obavljanja djelatnosti

               10.Povod za navedena otpuštanja bila je gospodarska kriza prouzročena pandemijom bolesti COVID-19.

               11.Stroge mjere ograničavanja kretanja provedene u Španjolskoj u drugom tromjesečju 2020. dovele su do ograničavanja gospodarskih aktivnosti i usluga koje se ne smatraju ključnima, što je teško pogodilo sektor metala. Kad su mjere ograničenja kretanja ublažene i druge neprilike povezane s pandemijom, kao što su nestašica zaliha i sirovina, poteškoće u prilagodbi objekata protokolima protiv bolesti COVID-19, zaraze i ograničenja kretanja radnika ili pitanja mobilnosti, pogodile su sektor metala.

               12.Prema podacima Confemetala
                  8
                pandemija je znatno utjecala na djelatnost i promet poduzeća koja posluju u sektoru metala, što je imalo negativne posljedice na zaposlenost i likvidnost poduzeća (neispunjavanje obveza plaćanja, pristup kreditima itd.).

               13.U 2020. (promjena iz godine u godinu) proizvodnja se smanjila za više od 50 % u 18 % poduzeća koja posluju metalom. Promet se smanjio za više od 50 % u 16 % poduzeća. Trećina poduzeća koja posluju metalom zabilježila su smanjenje proizvodnje i prometa između 30 % i 50 %
                  9
               .

               14.Indeksi proizvodnje, prometa i cijena za sektor gotovih metalnih proizvoda smanjivali su se iz godine u godinu u svim tromjesečjima 2020.

                        2019

                        2020

                        Q1

                        Q2

                        Q3

                        Q4

                        Q1

                        Q2

                        Q3

                        Q4

                        Indeks proizvodnje (IPIMET)

                        6,4

                        4,5

                        1,9

                        3,6

                        -9,4

                        -32,9

                        -8,2

                        -2,7

                        Indeks prometa metalne industrije (ICNMET)

                        4,9

                        2,8

                        -0,7

                        1,6

                        -10,4

                        -34,5

                        -8,5

                        -3,9

                        Indeks cijene za industriju (IPRIMET)

                        1,3

                        0,9

                        0,4

                        0,2

                        -0,3

                        -0,7

                        -0,5

                        0,2

               Izvor: Confemetal
                  10

               15.Pad aktivnosti i prometa doveo je do otpuštanja. Unatoč raširenoj primjeni programa skraćenog radnog vremena
                  11
                došlo je do otpuštanja u 14 % poduzeća u sektoru metala, što je utjecalo na 10,6 % njihove radne snage
                  12
               . Otpuštanja na koja se odnosi ovaj zahtjev započela su u drugom tromjesečju 2020.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               16.U regiji Baskiji sektor gotovih proizvoda od metala čini 27,4 % bruto dodane vrijednosti (BDV) industrije. Relativni ponder industrije u odnosu na regionalni BDV u cjelini iznosi oko 24 %. Na nacionalnoj razini BDV industrije čini 14,5 % BDV-a
                  13
               , dok prosjek 28 država članica EU-a iznosi 18,8 %
                  14
               .

               17.Zbog svoje iznimne važnosti u regionalnom gospodarstvu poteškoće u sektoru gotovih proizvoda od metala znatno su utjecale na regionalno gospodarstvo i zapošljavanje. Početkom 2020. nezaposlenost u tom sektoru (u odnosu na prethodnu godinu) smanjila se. Međutim, od ožujka 2020. taj se trend drastično promijenio zbog pandemije. U kolovozu 2020. bilo je 25 %
                  15
                više nezaposlenih osoba nego prije šest mjeseci. Gubitak radnih mjesta u industriji bio je veći nego u svim drugim sektorima zajedno.

               Nezaposlenost u regiji Baskiji 2020.
                  (na godišnjoj razini)
                  (%)

               Izvor: Lanbide - Servicio Vasco de Empleo
                  16

               18.Iako se od siječnja do svibnja 2021. zabilježena nezaposlenost smanjivala (6,21 %), ona je i dalje 4,6 % veća od razina prije pandemije
                  17
               . Osim toga, oporavak ne donosi koristi svim skupinama jednako. U svibnju 2021. dugotrajna nezaposlenost činila je 55,6 % ukupne nezaposlenosti (3,6 postotnih bodova više nego u siječnju 2021.), a nezaposlene osobe s osnovnim obrazovanjem ili manje činile su 60,8 % (1,1 postotni bod više nego u siječnju).

               Primjena Okvira EU-a za kvalitetu predviđanja promjena i restrukturiranja

               19.Španjolska je u svojem zahtjevu za potporu iz EGF-a opisala kako su uzete u obzir preporuke utvrđene u Okviru EU-a za kvalitetu predviđanja promjena i restrukturiranja. Španjolska ističe ključne koncepte Baskijskog plana strukovnog osposobljavanja, Baskijske strategije zapošljavanja i programa za zelena radna mjesta. Promatračka skupina za situaciju u industriji prati gospodarsku situaciju. HOBETUZ (Baskijska zaklada za stjecanje dodatnih vještina) nudi osposobljavanje za osobe u aktivnoj službi, dok je AukerabeRRi
                  18
                novi program za pronalaženje novog radnog mjesta pokrenut 2021. u cilju prekvalifikacije i preraspodjele radnika koji su proglašeni viškom iz sektorâ u krizi. I zaklada i program čine strukturu Lanbidea (Baskijske javne službe za zapošljavanje). Uključenost socijalnih partnera osigurava se njihovim zastupanjem u upravnom odboru Lanbidea, koji se sastoji od predstavnika regionalne vlade, sindikata i organizacija poslodavaca.

               20.Kad je riječ o već poduzetim aktivnostima za pomoć radnicima koji su proglašeni viškom, Španjolska je navela da je Lanbide (Baskijska javna služba za zapošljavanje) radnicima omogućio pristup svojim općim uslugama. Radnici su obaviješteni i o tome da mogu sudjelovati u pilot-programu AukerabeRRi. Mogućnost sudjelovanja u programima za pronalaženje novog radnog mjesta
                  19
                iskoristilo je 178 radnika koji su imali na to pravo.

               Komplementarnost s mjerama koje se financiraju iz nacionalnih fondova ili fondova Unije

               21.Španjolska je potvrdila da za mjere za koje prima financijski doprinos iz EGF-a neće primati i financijski doprinos iz drugih financijskih instrumenata Unije.

               22.Usklađenim paketom usluga prilagođenih potrebama dopunjuju se mjere koje se financiraju iz drugih nacionalnih fondova ili fondova EU-a kao što su AukerabeRRi ili već spomenuti programi za pronalaženje novog radnog mjesta.

               Savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               23.Španjolska je navela da je koordinirani paket usluga prilagođenih potrebama sastavljen u dogovoru sa socijalnim partnerima. Upravni odbor službe Lanbide odobrio je zahtjev, o kojem se prethodno raspravljalo na različitim tehničkim sastancima, na sastanku održanom 2. srpnja 2021.

               24.Dodatni sastanci održani su 19. siječnja i 2. veljače 2021. sa savezom Federación Vizcaína de Empresas del Metal (savez poduzeća u sektoru metala u pokrajini Biskaja), Asociación de Empresas de Guipúzcoa – ADEGI (poslovno udruženje u pokrajini Gipuskoa) i SEA-Empresas Alavesas (poslovna udruženja u pokrajini Alava). Sve te organizacije poslodavaca i njihova relevantna predstavnička tijela
                  20
                doprinijeli su prijedlogu.

               Ciljani korisnici i predložene mjere

               Ciljani korisnici

               25.Predviđa se da će u mjerama sudjelovati 300 radnika koji su proglašeni viškom. Podjela tih radnika prema rodu, dobnoj skupini i razini obrazovanja navedena je u nastavku:

                        Kategorija

                        Broj
                           očekivanih korisnika

                        Rod:

                        muškarci:

                        265

                        (88,3 %)

                        žene:

                        35

                        (11,7 %)

                        nebinarne osobe:

                        0

                        (0,0 %)

                        Dobna skupina:

                        mlađi od 30 godina:

                        22

                        (7,3 %)

                        30–54 godine:

                        216

                        (72,0 %)

                        stariji od 54 godine:

                        62

                        (20,7 %)

                        Razina obrazovanja:

                        niže sekundarno obrazovanje ili niže
                           21

                        107

                        (35,7 %)

                        više sekundarno
                           22
                         ili poslijesrednjoškolsko obrazovanje
                           23

                        68

                        (22,6 %)

                        tercijarno obrazovanje
                           24

                        125

                        (41,7 %)

               Predložene mjere

               26.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –opće informacije, sastanci dobrodošlice i profiliranja: informativni sastanci prva su mjera koja će se ponuditi svim ciljanim korisnicima i uključuje opće informacije o dostupnom profesionalnom savjetovanju, programima osposobljavanja i poticajima. Pojedinačni informativni sastanci uključuju profiliranje sudionika i imenovanje savjetnika koji će ga pratiti tijekom postupka ponovnog zapošljavanja;

               –profesionalna orijentacija pružat će se putem zajedničkih i pojedinačnih sastanaka;

               –intenzivna pomoć pri traženju zaposlenja, uključujući radionice o traženju zaposlenja i postupcima zapošljavanja, aktivno traženje lokalnih i regionalnih mogućnosti zapošljavanja te usklađivanje s potrebama tržišta rada;

               –potpora za pokretanje posla: radnici zainteresirani za samozapošljavanje dobit će individualne poduke i osposobljavanje, što bi moglo obuhvaćati planiranje, provođenje studija izvedivosti, pripremu poslovnih planova, pomoć pri utvrđivanju mogućnosti financiranja itd.;

               –doprinos za pokretanje poduzeća: doprinos za radnike koji osnivaju poduzeće ili aktivnost u svojstvu samozaposlenih osoba iznosit će do 8 000 EUR kako bi im se pomoglo u pokrivanju troškova osnivanja;

               –osposobljavanje: to će uključivati (1.) osposobljavanje o ključnim i horizontalnim kompetencijama, kao što su digitalne vještine, upravljanje kvalitetom, prevencija profesionalnih rizika itd.; (2.) strukovno osposobljavanje za prekvalifikaciju – za one koji odluče preusmjeriti svoju karijeru izvan sektora metala, kao što su logistika, upravljanje skladištima, građevinarstvo i energetska učinkovitost, prehrambena industrija, gospodarenje komunalnim i industrijskim otpadom, rekreacijske aktivnosti za starije osobe itd.; (3.) strukovno osposobljavanje za unapređivanje vještina kako bi se zadovoljile tražene vještine u sektoru metala, kao što je 3D CAD
                  25
                sastavljanje i modeliranje dijelova; programiranje CNC-a
                  26
                za alatne strojeve; program CATIA
                  27
                za strojno projektiranje; viličari, mosne dizalice i podizne platforme; fina obrada metalnih ploča i izrada kotlova; zavarivanje (kisik-gorivo, poluautomatsko, TIG
                  28
                itd.); strojna obrada uklanjanjem čipa, dubinsko brušenje, strojno oblikovanje itd.; i (4.) osposobljavanje uz rad osmišljeno za slobodna radna mjesta bez odgovarajućih kandidata. Nakon uspješnog završetka osposobljavanja dotičnom radniku ponudit će se ugovor;

               –naknade za sudjelovanje, traženje zaposlenja i osposobljavanje: predviđena je naknada za sudjelovanje u iznosu do 300 EUR za one koji sudjeluju u svim sastancima pojedinačnog savjetovanja utvrđenima u njihovom personaliziranom planu uključivanja. Radnici koji aktivno sudjeluju u mjeri „Intenzivna pomoć pri traženju zaposlenja” ili završe osposobljavanje dobit će paušalni iznos od 400 EUR.

               27.Planirano je da mjere budu u skladu sa španjolskom strategijom kružnog gospodarstva
                  29
               . Osposobljavanjem se pridonosi jačanju procesa digitalne transformacije u industriji. Zaključci izvješća o DESI-ju za 2020.
                  30
                uzeti su u obzir kako bi se utvrdio sadržaj osposobljavanja u području digitalnih vještina. Paketom će se doprinijeti širenju horizontalnih vještina potrebnih u digitalnom industrijskom dobu i u resursno učinkovitom gospodarstvu, u skladu s člankom 7. stavkom 2. Uredbe o EGF-u.

               28.Ovdje opisani predloženi usklađeni paket usluga prilagođenih potrebama sastoji se od aktivnih mjera tržišta rada u okviru prihvatljivih mjera utvrđenih člankom 7. Uredbe o EGF-u. Predložene usluge nisu zamjena za pasivne mjere socijalne zaštite.

               29.Španjolska je dostavila tražene podatke o mjerama koje su na temelju nacionalnog zakonodavstva ili kolektivnih ugovora obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procjena proračuna

               30.Predviđeni ukupni troškovi iznose 1 428 950 EUR, a sastoje se od izdataka za usluge prilagođene potrebama u iznosu od 1 384 950 EUR i izdataka za aktivnosti pripreme, upravljanja, informiranja i promidžbe te kontrole i izvješćivanja u iznosu od 44 000 EUR.

               31.Ukupni financijski doprinos zatražen iz EGF-a iznosi 1 214 607 EUR (85 % ukupnih troškova).

               32.Nacionalno pretfinanciranje i sufinanciranje osigurava Lanbide, Baskijska javna služba za zapošljavanje.

                        Mjere

                        Predviđeni broj sudionika

                        Predviđeni trošak po sudioniku
                        (u EUR)
                           31

                        Predviđeni ukupni troškovi

                        (u EUR)
                           32

                        Usluge prilagođene potrebama (mjere na temelju članka 7. stavka 2. točke (a) Uredbe o EGF-u)

                        Opće informacije. Sastanci dobrodošlice i profiliranja
                           (Difusión y presentación del proyecto. Acogida)

                        300

                        406

                        121 800

                        Profesionalna orijentacija
                           (Asesoramiento y orientación laboral)

                        300

                        455

                        136 500

                        Intenzivna pomoć pri traženju zaposlenja
                           (Apoyo a la búsqueda de empleo)

                        280

                        750

                        210 000

                        Potpora za pokretanje posla
                           (Apoyo a personas emprendedoras)

                        20

                        1 838

                        36 750

                        Doprinos za pokretanje poduzeća
                           (Ayuda al emprendimiento)

                        10

                        8 000

                        80 000

                        Osposobljavanje
                           (Desarrollo profesional y prácticas en empresas)

                        300

                        1 486

                        445 900

                        Međuzbroj (a):

                        Postotak paketa usluga prilagođenih potrebama

                        —

                        1 030 950

                        (74,44 %)

                        Naknade i poticaji (mjere na temelju članka 7. stavka 2. točke (b) Uredbe o EGF-u)

                        Poticaji
                           (Ayuda por la participación)

                        300

                        1 180
                           33

                        354 000

                        Međuzbroj (b):

                        Postotak paketa usluga prilagođenih potrebama:

                        —

                        354 000

                        (25,56 %)

                        Aktivnosti na temelju članka 7. stavka 5. Uredbe o EGF-u

                        1. Pripremne aktivnosti

                        —

                        3 000

                        2. Upravljanje

                        —

                        3 000

                        3. Informiranje i promidžba

                        —

                        3 000

                        4. Kontrola i izvješćivanje

                        —

                        35 000

                        Međuzbroj (c):

                        Postotak ukupnih troškova:

                        —

                        44 000

                        (3,08 %)

                        Ukupni troškovi (a + b + c):

                        —

                        1 428 950

                        Doprinos iz EGF-a (85 % ukupnih troškova)

                        —

                        1 214 607

               33.Troškovi mjera koje su u prethodnoj tablici utvrđene kao mjere na temelju članka 7. stavka 2. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Španjolska je potvrdila da te mjere ovise o aktivnom sudjelovanju ciljanih korisnika u traženju zaposlenja ili aktivnostima osposobljavanja.

               34.Španjolska je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 22 000 EUR po korisniku.

               Razdoblje prihvatljivosti izdataka

               35.Španjolska je 11. lipnja 2021. ciljanim korisnicima počela pružati usluge prilagođene potrebama. Izdaci za te mjere stoga će ispunjavati uvjete za financijski doprinos iz EGF-a od 11. lipnja 2021. do 24 mjeseca nakon stupanja na snagu Odluke o financiranju.

               36.Španjolska od 1. veljače 2021. snosi administrativne izdatke provedbe EGF-a. Izdaci za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 1. veljače 2021. do 31 mjesec nakon stupanja na snagu Odluke o financiranju.

               Sustavi upravljanja i nadzora

               37.Zahtjev sadržava opis sustava upravljanja i nadzora u kojem se utvrđuju odgovornosti uključenih tijela. Španjolska je obavijestila Komisiju da će financijskim doprinosom upravljati i da će ga nadzirati ista tijela koja upravljaju financiranjem iz Europskog socijalnog fonda plus u Španjolskoj i provode nadzor nad njim. Lanbide će imati ulogu posrednika za upravljačko tijelo.

               Obveze predmetne države članice

               38.Španjolska je dostavila sva potrebna jamstva:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje utvrđeni nacionalnim zakonodavstvom i zakonodavstvom EU-a,

               –poduzeća koja provode otpuštanja i koja su nakon njih nastavila s poslovanjem ispunila su svoje pravne obveze te se u skladu s njima pobrinula za svoje radnike,

               –spriječit će se dvostruko financiranje,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               39.EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) br. 2020/2093 od 17. prosinca 2020. kojom se uspostavlja višegodišnji financijski okvir za razdoblje od 2021. do 2027.
                  34

               40.Nakon što je proučila zahtjev u odnosu na uvjete utvrđene člankom 13. stavcima 1. i 2. Uredbe o EGF-u te uzela u obzir broj ciljanih korisnika, predložene mjere i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 1 214 607 EUR, što predstavlja 85 % ukupnih troškova predloženih mjera.

               41.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 9. Međuinstitucijskog sporazuma od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  35
               .

               Povezani akti

               42.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 1 214 607 EUR u odgovarajuću proračunsku liniju.

               43.Istodobno s donošenjem ovog prijedloga odluke o mobilizaciji EGF-a Komisija je donijela odluku o financijskom doprinosu koja predstavlja odluku o financiranju u smislu članka 110. Financijske uredbe
                  36
               . Ta odluka o financiranju stupit će na snagu na datum na koji Europski parlament i Vijeće obavijeste Komisiju o odobrenju prijenosa proračunskih sredstava.

               2021/0316 (BUD)

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Španjolske – EGF/2021/001 ES/País Vasco metal

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  37
               , a posebno njezin članak 15. stavak 1.,

               uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  38
               , a posebno njegovu točku 9.,

               uzimajući u obzir prijedlog Europske komisije,

               budući da:

               (1)Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje.

               (2)EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093
                  39
               .

               (3)Španjolska je 25. lipnja 2021. podnijela zahtjev za mobilizaciju EGF-a zbog otpuštanja u gospodarskom sektoru razvrstanom u odjeljak 25 statističke klasifikacije ekonomskih djelatnosti u Europskoj zajednici („NACE”)
                  40
                Rev. 2 (Proizvodnja gotovih metalnih proizvoda, osim strojeva i opreme) u regiji País Vasco (ES21), regiji razine 2 u skladu s nomenklaturom prostornih jedinica za statistiku („NUTS”)
                  41
                u Španjolskoj. Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete za financijski doprinos iz EGF-a utvrđene člankom 13. Uredbe (EU) 2021/691.

               (4)Stoga bi trebalo mobilizirati EGF kako bi se osigurao financijski doprinos u iznosu od 1 214 607 EUR za zahtjev koji je podnijela Španjolska.

               (5)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 1 214 607 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja]
                  42*.

               Sastavljeno u Bruxellesu

                  Za Europski parlament
                        Za Vijeće

                  Predsjednik/Predsjednica
                        Predsjednik/Predsjednica

                     (1)

                        SL L 153, 3.5.2021., str. 48.

                     (2)

                        Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS) SL L 270, 24.10.2019., str. 1.–56.

                     (3)

                        SL L 393, 30.12.2006., str. 1.

                     (4)

                        U skladu s člankom 7. stavkom 5. Uredbe (EU) 2021/691.

                     (5)

                        Rok od 12 tjedana obustavljen je od 1. siječnja 2021. do 3. svibnja 2021. u skladu s člankom 8. stavkom 2. Uredbe (EU) 2021/691.

                     (6)

                        Auxiliar Troquelería SL, Calderería del Oria, Matricería Deusto, Mecanizados de la Industria Vasca SLU, Taller Mecanizado Pablo López Lacalle SL, Tratamientos Superficiales Iontech SA.

                     (7)

                        Direktiva Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje (SL L 225, 12.8.1998., str. 16.).

                     (8)

                        Confemetal je Španjolska krovna organizacija poduzeća koja posluju metalom, koja predstavlja oko 220 000 poduzeća i više od jednog i pol milijuna radnika.

                     (9)

                  Izvješće o gospodarskim posljedicama pandemije bolesti COVID-19 na sektor metala.
                   Listopad 2020.
                  - https://atra.gal/files/noticias/Archivos_3680.pdf

                     (10)

                        Confemetal. Mjesečni bilten br. 185 i br. 197

                     (11)

                        Programe skraćenog radnog vremena primijenilo je 60 % poduzeća, a polovina radne snage u tom sektoru (56,71 %) bila je zaposlena na skraćeno radno vrijeme.

                     (12)

                  Izvješće o gospodarskim posljedicama pandemije bolesti COVID-19 na sektor metala.
                   Listopad 2020.
                  - https://atra.gal/files/noticias/Archivos_3680.pdf

                     (13)

                  https://es.statista.com/estadisticas/1220166/porcentaje-del-vab-total-en-espana-por-sector/

                     (14)

                  https://www.eustat.eus/elementos/El-32-del-VAB-industrial-esta-generado-por-sectores-de-nivel-tecnologico-alto-o-medio-alto-en-2019/not0018911_c.html

                     (15)

                  Avance de los datos del mercado laboral del año 2020
                   (podaci o tržištu rada za 2020.).

                     (16)

                  Avance de los datos del mercado laboral del año 2020
                   (podaci o tržištu rada za 2020.).

                     (17)

                        Veljača 2020.

                     (18)

                  https://www.lanbide.euskadi.eus/general/-/aukeraberri/

                     (19)

                        Programi za pronalaženje novog radnog mjesta pravna su obveza za poduzeće koje otpušta 50 ili više radnika. Oni traju 6 mjeseci i radnicima moraju ponuditi pomoć pri traženju zaposlenja, profesionalnu orijentaciju i osposobljavanje. 178 radnika koji su proglašeni viškom u poduzeću Matricería Deusto imalo je pravo na program za pronalaženje novog radnog mjesta.

                     (20)

                  Eraikune
                   (Baskijski građevinski klaster), sastanak održan 26. siječnja 2021.,

                  GAIA
                   (Udruženje industrija znanja i primijenjenih tehnologija u Baskiji) i

                  Aclima
                   (Baskijski ekološki klaster) sastanci održani 27. siječnja 2021.,

                  Eraikune
                   (Baskijski automobilski klaster), sastanak održan 28. siječnja 2021.,

                  Clúster Energía
                   (Baskijski energetski klaster), sastanak održan 2. veljače 2021.,

                  AFM
                   (klaster za naprednu proizvodnju), sastanak održan 3. ožujka 2021., i

                  HEGAN
                   (Baskijski zrakoplovno-svemirski klaster), sastanak održan 4. ožujka 2021.,

                     (21)

                        ISCED 0–2

                     (22)

                        ISCED 3

                     (23)

                        ISCED 4

                     (24)

                        ISCED 5-8

                     (25)

                        Računalno potpomognuto projektiranje (CAD).

                     (26)

                        Proizvođači upotrebljavaju programiranje CNC-a (programiranje računalnog numeričkog upravljanja) za izradu programskih uputa s pomoću kojih računala upravljaju alatnim strojevima.

                     (27)

                        CATIA (kratica za računalno potpomognutu trodimenzionalnu interaktivnu aplikaciju) je višeplatformni softverski paket za računalno potpomognuto projektiranje (CAD), računalno potpomognutu proizvodnju (CAM), računalno potpomognuti inženjering (CAE), upravljanje životnim ciklusom proizvoda (PLM) i 3D.

                     (28)

                        Zavarivanje elektrodom od volframa u zaštitnoj atmosferi inertnog plina.

                     (29)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (30)

                  https://digital-strategy.ec.europa.eu/en/policies/desi

                     (31)

                        Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupni iznos troškova bilo koje mjere koji su jednaki onima navedenima u zahtjevu koji je podnijela Španjolska.

                     (32)

                        Ukupni se iznosi ne podudaraju zbog zaokruživanja.

                     (33)

                        Trošak po sudioniku za ovu mjeru navodi se samo radi predodžbe. Trošak poticaja po sudioniku ovisit će o pojedinačnoj situaciji svakog radnika i o njegovoj prihvatljivosti za različite vrste poticaja.

                     (34)

                        SL L 433, 22.12.2020., str. I/11.

                     (35)

                        SL L 433, 22.12.2020., str. I/29.

                     (36)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 SL L 193, 30.7.2018., str. 1.

                     (37)

                        SL L 153, 3.5.2021., str. 48.

                     (38)

                        SL L 433, 22.12.2020., str. I/29.

                     (39)

                        Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433, 22.12.2020., str. I/11.).

                     (40)

                        Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).

                     (41)

                        Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS) SL L 270, 24.10.2019., str. 1.–56.

                     (42)
                  *
                        Datum unosi Parlament prije objave u SL-u.